( 126 ) 



CHAPITRE CXV. 



Ci dit de la provence de Tebct. 



Après le cinq jornée que je voz ai dit , adonc entre-l'en en une 

 provence qe est moût gaste : car Mongut Kaan l'a destruit por 

 ghere. Il i a maintes villes et maint castiaus et casaus, tuit déro- 

 chée et gastéc. Il hi a channes groses et grant merveliosemant , et 

 voz deviserai cornant elles sunt groses qe voluent environ bien 

 trois paumes , et sont louinges bien quinze pas. Elle ont de le un 

 nod à l'autre bien trois paumes. Et si voz di qe les merchanz et 

 autres mandanz qe vont por cel contrée la nuit, prenent de celcs 

 chanes et en font feu , por ce qe quant elle sunt en feu , elle font 

 bruit. si grant escrear et si grant escopier,|* qe les lions et les orses et les 

 autres fieres bestes en ont si grant paur qu'il fuient tant con il plus 

 puent , et ne s'acostercnt au feu por rien do monde , et cest tiel 

 feu font les homes por garentir lor bestes de fieres bestes sau- 

 vajes qe asez hi ni a por celle contrée et por celz pais. Et si voz 

 dirai, por ce qe bien fait à dir, comant l'escopier de ceste canne so- 

 nent à lonc et comant font grant temance , et que n'avint. Or sa- 

 chics qe l'en prenne de ccste channe toutes vers, et les metent en 

 feu des buccs , et ce sunt plusors. Et quant cestes channes sunt 

 demorés auques en ceste grant feu , adonc se tort et se fent por 

 mi , et adonc fait un si grant cscopie qe bien se hoie dis miles 

 lune de noit, et sachiés qe celui qe ne est costumé hoYr , il en de- 

 vient tout exbaïes, si orible chouse est à oïr ; et vozdi qe les 

 chavaus qui ce ne ont onques hoï , quant il l'oie , il s'espaventent 

 si duremant, qu'il ronpent cavcstres et toutes cordes de coi il sunt 

 liées, et s'en fuient, et ce avint à plosors ; mes quant il ont cha- 

 vaus qe sevent qe ce n'avoient onques hoï, il li fait bender les 

 iaus et li fait cncavestrer toit les quatre pies en tel maineie qe 

 quant il hoi le grant escopier de chanes , puis qu'il vuoillc ne puet. 



